《江路忆郡》
唐代·张说

雾敛江早明，星翻汉将没。卧闻峡猿响，起视榜人发。

倚棹攀岸筱，凭船弄波月。水宿厌洲渚，晨光屡挥忽。

林泽来不穷，烟波去无歇。结思笙竽里，摇情游侠窟。

年貌不暂留，欢愉及玄发。云涓恋山海，禽马怀燕越。

自非行役人，安知慕城阙。

作者简介：张说(667年～730年) 唐代文学家，诗人，政治家。字道济，一字说之。原籍范阳（今河北涿县），世居河东（今山西永济），徙家洛阳。